Busschn van 't westlik Kanadeesch Schild

De Busschn van 't westlik Kanadeesch Schild, zyn 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 545 900 km²  Ecoregion NA0609 : Midwestern Canadian Shield forests (WWF). Ecoregion NA0609 : Midwestern Canadian Shield forests (Nationalgeografic). Ecoregion NA0609 : Midwestern Canadian Shield forests (Global Species).. Ze maakn dêel uut van 't bioom de boreoale busschn of de tajga van nôordlik Kanada.

Beschryvienge
't Gebied bestoat uut golvnde euvels mê zowêl klêene of grôote mêern, moerassn, en rotspartyjn ip 't Kanadeesch Schild in nôordlik Saskatsjewan, nôordlik-sentroal Manitoba (te nôordn en ten ôostn van 't Winnipeg-Mêer) en nôordwestlik Ontario. Byzoendre gebiedn zyn 't Provinsjoal Park Athabasca-Zandduunn, en vêele mêern lik Meer Cree, Mêer Upper Foster en Mêer Reindeer in Saskatsjewan. 't Gebied êt e koed kliemoat, styf koed in de wientre aloewêl da d' euvls roend Mêer Seul warmdr en nattr zyn os de rêste van d' ekostreeke, binst da d' Athabaska-Vlakte en d' ooglandn roend de Churchill-Rieviere en de Hayes-Rieviere koeldr zyn. Dr zyn oovraal plekn mê permafrost   Ecoregion NA0609 : Midwestern Canadian Shield forests (WWF)..

Plantn-weirld
't Grotste dêel van 't landschap, woaroendre ook de Athabaska-Vlakte, wordt gevormd deur boreoal bus da zô veele van Kanada bedekt ip die brêeteliggienge, en da bestoat uut zwarte sparre (Picea mariana), Banks-pynboom (Pinus banksiana), Ameriekoansche roatlpopliere (Populus tremuloides), papierberke (Betula papyrifera), boalsm-popliere, witte sparre (Picea glauca), en boalsm-denne (Abies balsamea). D' oovrêersnde boom van de moerassn is zwarte sparre, binst da de rotspartyjn bedekt zyn mê korstmossn.

Bêestn-weirld
Zoogbêestn van d' ekostreeke omvattn eeland (Alces alces), Ameriekoansche zwarte beir (Ursus americanus), buskarieboe (Rangifer tarandus caribou), arktiesche karieboe (Rangifer tarandus arcticus), Kanadeesche lynx (Lynx canadensis), grysde wolf (Canis lupus), Kanadeesche beevre (Castor canadensis), Kanadeeschn ottre (Lontra canadensis), Ameriekoansche martre (Martes americana), êrmelyn (Mustela erminea), vismartre (Martes pennanti), Muuskuusratte (Ondatra zibethica), snêewschoe-oaze (Lepus americanus), nôordlikke rosse woelmuus (Myodes gapperi), Ameriekoansche rôo êekôorn (Tamiasciurus hudsonicus) en klêene sjipmunk (Tamias minimus).

Veugls omvattn êendn, ganzn, witte peeliekoane (Pelecanus erythrorhynchos), Kanadeesche kroanveugle  (Grus canadensis), bus-snêew-oene (Falcipennis canadensis), steeklsteirt-oene  (Tympanuchus phasianellus), moeras-snêew-oene (Lagopus lagopus), Ameriekoanse nachtzwoaluuwe  (Chordeiles minor), rôosteirt-buuzrd (Buteo jamaicensis), roave (Corvus corax), ysduukre (Gavia immer), Ameriekoansche zêeoarend (Haliaeetus leucocephalus), Kanadeesche tajga-goaje (Perisoreus canadensis), sperwer-uul (Surnia ulula), Ameriekoansche oehoe (Bubo viriginanus), Ameriekoansche zilvr-mêewe (Larus smithsonianus) en geôorde oalscholvre (Phalacrocorax auritus).

Bedreigiengn en beschermienge
't Grotste stik van de nateurlikke busschn bluuft oengerept woaby da de mêeste verandrienge gebeurd is in Manitoba deur den oetkap, deur mynbow en vôortbriengienge van illetriek mê woatre-kracht. Beschermde gebiedn omvattn Provinsjoal Park Opasquia, Provinsjoal Park Woodland Caribou en Provinsjoal Park Pipestone River in nôordwestlik Ontario, Provinsjoal Wildernisse Park Atikaki in ôostlik Manitoba, en Mêer la Ronge en Provinsjoal Park Athabaska-Zandduunn in Saskatsjewan.

Zied ook noa

Eksterne koppliengn
 Midwestern Canadian Shield forests (The Encyclopedia of Earth)
 Midwestern Canadian Shield forests (Snipview)

Verwyziengn
<references>

Categorie:Geografie van Canada
Categorie:Boreoale busschn
Categorie:Ecologie